62021CO0724_INF
Определение на Съда (осми състав) от 16 май 2022 г. —Staatsanwaltschaft Köln (Дете, отведено в Румъния)
(Дело C‑724/21)
„Преюдициално запитване — Член 99 от Процедурния правилник на Съда — Гражданство на Съюза — Член 21 ДФЕС — Свободно движение и свободно пребиваване на територията на държавите членки — Криминализиране на международното отвличане на ненавършили пълнолетие лица като специален престъпен състав — Ограничаване — Закрила на детето — Пропорционалност“
Гражданство на Съюза — Право на свободно движение и на свободно пребиваване на територията на държавите членки — Законодателство на държава членка, което предвижда наказателна отговорност за родителя, който отнеме дете от настойника му с цел да го отведе в чужбина — Законодателство, съгласно което същото деяние не се наказва, ако детето се намира на територията на първата държава членка, освен в случай на употреба на насилие, заплашване с тежки последици или измама — Недопустимост — Обосновка — Пропорционалност — Липса
(член 21 ДФЕС; съображения 2 и 21 от Регламент № 2201/2003 на Съвета)
(вж. т. 24 и 29—31, както и диспозитива)
Диспозитив
Член 21 ДФЕС трябва да се тълкува в смисъл, че не допуска законодателство на държава членка, съгласно което родителят, който с цел да отведе детето си в чужбина го отнема от настойника му, на когото е предоставено правото да определя местопребиваването на детето, носи наказателна отговорност за това включително ако не е налице употреба на насилие, заплашване с тежки последици или измама, но ако детето се намира на територията на първата държава членка, същото деяние се наказва само в случай на употреба на насилие, заплашване с тежки последици или измама.